Den danske angriber, Jens Odgaard, skiftede i sommer fra Lyngby BK til den italienske storklub Inter, og her har han gjort en rigtig fin figur for klubbens U19-hold. I sin blot anden optræden for holdet scorede han hattrick mod Inters største rivaler fra AC Milan, og det er desuden blevet til seks mål i seks UEFA Youth League-kampe - halvdelen scoret mod Esbjerg fB.

Man kan med andre ord ikke beskylde Jens Odgaard for ikke at have leveret varen i sit første år i støvlelandet, men alligevel spekuleres der i, at han kan være på vej væk fra storklubben i denne sæson.

Inter havde i sidste sæson svært ved at opfylde kravene for Financial Fair Play, og det tvang klubben til at sælge en række spillere - blandt andre Ever Banega til Sevilla. Nu står Milano-klubben i en lignende situation, og ifølge calciomercato kan det medføre et salg af blandt andre Jens Odgaard. Serie A-klubben Cagliari viser angiveligt interesse for danskeren, der fylder 19 på lørdag.

Fcinternews.it skrev tidligere på måneden, at Jens Odgaard har gjort det så godt i sin første sæson i Inter, at han lurer på en plads i klubbens førsteholdstrup til den kommende sæson. Alternativt en lejeaftale, hvor han han få spilletid på et højere nivaeu end Inters U19-mandskab. Der er altså med andre ord en masse skrvierier om Jens Odgaard i øjeblikket, og det skal blive spændende at se, hvad fremtiden bringer for den talentfulde dansker.

Tipsbladet.dk har forsøgt at få en kommentar fra Jens Odgaards agent, Simon Friis, men han er ikke vendt tilbage på vores henvendelser.

Sponsoreret:

Drømmer du om en tur ud i Europa for at opleve den fede fodboldstemning på et af de helt store stadions?

Skal det være hos FC Barcelona, Real Madrid, Manchester United, Liverpool, Chelsea, Bayern München eller noget endnu bedre?

Få tre hurtige tilbud på den perfekte fodboldtur for dig og vennerne, for far og søn eller for hele familien.

Det er nemt, hurtigt og enkelt, og der er svar fra rejsearrangørerne inden for 24 timer – find dit rejsetilbud her.